**।।চির ঋণী।।**

**“মা” যখন আদর করে খাইয়ে দিত আমায়,**

**আদর করে সাজিয়ে দিত নতুন জুতো জামায়।**

**তখন আমি খুব ছোট্ট আর দুষ্ট ইঁচড়ে পাকা,**

**তখন আমার ছিল হরেক রঙের আঁকা ।**

**নিত্য নতুন বকাঝকা, শাসন কত খেতাম,**

**মায়ের সোনার পরশ তখন হাত বাড়ালেই পেতাম।**

**হঠাৎ আমি বড় হলাম,পড়তে যাব দূরে,**

**গড়তে হবে সফল জীবন স্বদেশ বিদেশ ঘুরে।**

**মা ছাড়া দিতে হবে অনেকটা পথ পাড়ি,**

**ভাবতে জীবন লাগতো একা,ছাড়তে হবে বাড়ী।**

**ঠিক সে সময়,মাগো তোমায় নতুন করে চিনি,**

**বুঝতে পারি তোমার কাছে আমি চিরঋণী।।**